CELEX: 32013R0387
Language: mt
Date: 2013-04-23 00:00:00
Title: Regolament ta’ Implimentazzjoni tal-Kummissjoni (UE) Nru 387/2013 tat- 23 ta’ April 2013 dwar il-klassifikazzjoni ta’ ċerti prodotti fin-Nomenklatura Magħquda

27.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 117/14
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 387/2013
   tat-23 ta’ April 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifika tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
            
         
               (4)
            
            
               Hu f’loku li jkun ipprovdut li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri prevvisti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
   Artikolu 2
   Tagħrif tariffarju vinkolanti maħruġ mill-awtoritajiet doganali tal-Istati Membri li mhuwiex skont dan ir-Regolament jista’ jkompli jkun invokat għal perjodu ta’ tliet xhur, skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ April 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1
   
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Il-prodott huwa ppreżentat f’kapsuli tal-ġelatina, għall-bejgħ bl-imnut. Kull kapsula jkollha dawn l-ingredjenti:
                  
                              —
                           
                           
                              qoxra fi trab tad-difer tal-qattus (Uncaria tomentosa)
                           
                           
                              500 mg
                           
                        
                              —
                           
                           
                              askorbili palimat
                           
                           
                              57 mg
                           
                        
                              —
                           
                           
                              ċelluloża mikrokristallina
                           
                           
                              79 mg
                           
                        
                              —
                           
                           
                              dqiq tar-ross
                           
                           
                              17 mg
                           
                        
                              —
                           
                           
                              silika
                           
                           
                              32 mg
                           
                        Il-prodott għandu madwar 17 % f’piż, ta’ lamtu/glukożju.
                  Skont it-tabella l-prodott huwa ppreżentat bħala suppliment tal-ikel għall-konsum mill-bniedem.
               
               
                  2106 90 98 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 1(a) tal-Kapitolu 30, Nota Addizzjonali 1 tal-Kapitolu 30 u l-kliem tal-kodiċi NM 2106 , 2106 90  u 2106 90 98 .
                  Hekk kif il-konċentrazzjoni ta’ sustanza attiva jew sustanzi li jinsabu fil-prodott mhijiex indikata fuq it-tikketta, l-ippakkeġġar jew fl-istruzzjonijiet għal min jużahom li jkunu magħhom, ir-rekwiżiti tan-Nota Addizzjonali 1 tal-Kapitolu 30 ma ġewx sodisfatti. Konsegwentement, il-klassifikazzjoni taħt l-intestatura 3004  bħala mediċina hija eskluża.
                  Il-prodott hu preparazzjoni tal-ikel ippreżentata fil-forma ta’ kapsuli. L-ippakkeġġar huwa fattur li, flimkien mal-kontenut, jiddetermina l-użu u l-karattru tal-prodott (ara s-sentenza tal-Qorti tal-Ġustizzja tal-Unjoni Ewropea fil-kawżi konġunti minn C-410/08 sa C-412/08 “Swiss Caps”, [2009] Ġabra p. I-11991, il-paragrafi 29 u 32).
                  Il-prodott għandu għaldaqstant jiġi kklassifikat taħt il-kodiċi NM 2106 90 98  bħala preparazzjoni tal-ikel li mhijiex imsemmija jew inkluża xi mkien ieħor (ara wkoll in-Noti ta’ Spjegazzjoni tas-Sistema Armonizzata ta’ mal-intestatura 2106 , il-punt (16)).